আফ্রিকা থেকে চিতা আসছে ভারতে, তোড়জোড় শুরু কেন্দ্রের

ওয়েবডেস্ক- আফ্রিকা (Africa) থেকে ফের চিতা (Cheetah) আনার তোড়জোর শুরু করল কেন্দ্র (Central Government) । এই নিয়ে ইতিমধ্যেই আফ্রিকার তিন দেশের সঙ্গে কথা বলছে কেন্দ্র সরকার। দেশগুলি হল – কেনিয়া (Kenya) , বতসোয়ানা (Botswana) এবং নামিবিয়া (Namibia) । এই বছর ডিসেম্বরের মধ্যেই আট থেকে ১০টি ভারতে আসতে চলেছে।

২০২২-২৩ সালে আফ্রিকা থেকে মোট ২০টি চিতাকে ভারতে আনা হয়েছিল। সেই ২০টির মধ্যে ১১টি বেঁচে আছে। একইসঙ্গে ভারতে জন্ম নিয়েছে ২৬টি শাবক, যার মধ্যে ১৭টি সুস্থ আছে। চলতি বছরের যে চিতাগুলিকে আনার পরিকল্পনা নিয়েছে কেন্দ্র সেগুলির মধ্যে বতসোয়ানা এবং নামিবিয়া থেকে যদি চিতাগুলি আসে, সেগুলিকে গান্ধীনগর ও কুনোতে পাঠানোর ব্যবস্থা করা হবে। অপরদিকে কেনিয়া থেকে আসা চিতাগুলিকে পাঠানো হতে পারে বান্নিতে।

আফ্রিকা থেকে আসা চিতাগুলির ভারতে এসে জলবায়ু পরিবর্তন সমস্যার মধ্যে পড়ে। যাতে সেগুলি ভারতের জলবায়ুর সঙ্গে খাপ খাইয়ে নিতে পারে, তার জন্য গান্ধীনগর ও কুনোর অভয়ারণ্যে বিশেষ পরিকাঠামো তৈরি করা হয়েছে।

আরও পড়ুন- সরকারি হাসপাতালে ইঁদুরের উৎপাত! ক্ষুব্ধ হয়ে কী বলল আদালত?

সম্প্রতি কেন্দ্রীয় পরিবেশমন্ত্রী ভূপেন্দ্র যাদব জিম্বাবুয়েতে COP15 ইভেন্ট চলাকালীন নামিবিয়ার পরিবেশমন্ত্রী ইন্দিলেনি ড্যানিয়েলের সঙ্গে বৈঠক করেন। সেখানে চিতা সংরক্ষণ ও জলাভূমি রক্ষায় দুই দেশের মধ্যে সহযোগিতা বাড়ানোর বিষয়ে আলোচনা হয়। প্রধানমন্ত্রী নরেন্দ্র মোদির উদ্যোগে ভারতে ভারতে বহু দশক আগে বিলুপ্ত হয়ে যাওয়া চিতাকে পুনঃপ্রবর্তনের প্রচেষ্টা ইতিমধ্যেই গতি পেয়েছে। ডিসেম্বরের মধ্যেই আলোচনায় অগ্রগতি পেলে আফ্রিকা থেকে আরও একটি নতুন দলের আসা নিশ্চিত হওয়ার ব্যাপারে আশাবাদী কেন্দ্র।

দেখুন আরও খবর-