কঙ্গোয় ভয়াবহ রুপ নিল ইবোলা! হু হু করে বাড়ছে সংক্রমণ

ওয়েব ডেস্ক : যত দিন যাচ্ছে ততই ভয়াবহ রুপ নিচ্ছে ইবোলা (Ebola) ভাইরাস। রবিবার কঙ্গোতে (Congo) একদিনেই সংক্রমিত হয়েছেন ৭২ জন। এর ফলে সেখানে এখনও পর্যন্ত এই ভাইরাসে (Virus) আক্রান্তের সংখ্যা হল ৭৮২। এই ভাইরাসের জেরে প্রাণ হারিয়েছেন ১৮১ জন। নতুন করে ৩২ জনের মৃত্যুর খবরও পাওয়া গিয়েছে।

কঙ্গোয় (Congo) গত ১৫ মে প্রথমবার ইবোলা সংক্রমণের খবর সামনে এসেছিল। কিন্তু গত এক মাসে এই ভাইরাস ভয়াবহ রুপ নিয়েছে সেখানে। বিশ্ব স্বাস্থ্য সংস্থা জানিয়েছে, এ বিষয়ে যাবতীয় ব্যবস্থা নেওয়া হচ্ছে। আফ্রিকার (Africa) শীর্ষ স্বাস্থ্য সংস্থাও জানিয়েছে, তারাও গোটা বিষয়টি খতিয়ে দেখছে।

আরও খবর : স্কাই ডাইভিং করতে গিয়ে মর্মান্তিক ঘটনা, প্রাণ হারালেন ১২ জন

কঙ্গো ও উগান্ডার সীমান্তবর্তী অঞ্চলে আপাতত এই ভাইরাসের ছড়ানোর খবর সামনে এসেছে। কিন্তু বিষয়টিকে একদম হালকাভাবে দেখছে না প্রশাসন। বিশ্ব স্বাস্থ্য সংস্থার তথ্য বলছে, কঙ্গোর ইতুরি প্রদেশে বহু সংক্রমণ ও মৃত্যুর খবর মিলেছে।

এদিকে গত ১৫ মে সরকারি ঘোষণায় জানানো হয়েছিল, ইবোলার (Ebola) ‘বুন্ডিবুগিও স্ট্রেন’ ছড়িয়ে পড়েছে কঙ্গোয়। তবে সে দেশের স্বাস্থ্য মন্ত্রী বলেছেন, এই সময়ের আগে থেকেই সংক্রণের সংখ্যা বাড়ছে। এদিকে বিষয়টি আফ্রিকার হলেও গোটা বিশ্ব এতে আতঙ্কিত। করোনার মতো যাতে এটি বিশ্বে ছড়িয়ে না পড়ে তা নিয়ে চিন্তিত অনেকে